A Bíróság elnökének 2012. október 25-i végzése – Hassan kontra Tanács
(C-168/12. P.(R.) sz. ügy)
„Fellebbezés – Ideiglenes intézkedés iránti kérelem – Szíriával szembeni korlátozó intézkedések – Pénzeszközök és gazdasági erőforrások befagyasztása – Végrehajtás felfüggesztése iránti és ideiglenes intézkedések iránti kérelem – A sürgősség hiánya”
1.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
„Fumus boni iuris” – Sürgősség – Súlyos és helyrehozhatatlan kár – Kumulatív jelleg – Az ügyben szereplő érdekek összességének mérlegelése –
A vizsgálat sorrendje és módja – Az ideiglenes intézkedésről határozó bíró mérlegelési jogköre (EUMSZ 278. cikk és EUMSZ 279. cikk;
a Bíróság eljárási szabályzata, 83. cikk, 2. §; a Törvényszék eljárási szabályzata, 104. cikk, 2. §) (vö. 22–25. pont)
2.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
Súlyos és helyrehozhatatlan kár – Bizonyítási teher – A pénzeszközök és gazdasági erőforrások befagyasztására irányuló intézkedések
által okozott kár – Az e kárt bizonyító tényezők (EUMSZ 278. cikk és EUMSZ 279. cikk) (vö. 27., 28., 33., 38–40., 60. pont)
3.                     Ideiglenes intézkedés iránti kérelem – A végrehajtás felfüggesztése – Ideiglenes intézkedések – Az elrendelés feltételei –
Súlyos és helyrehozhatatlan kár – A kár helyrehozhatatlan jellege – Egyedül annak alapján történő mérlegelés, hogy egy esetleges
kártérítési kereset keretében bizonytalan a vagyoni kár helyrehozatala – Megengedhetetlenség (EUMSZ 278. cikk és EUMSZ 279. cikk;
a Bíróság eljárási szabályzata, 83. cikk, 2. §) (vö. 77–81. pont)
Tárgy
A Törvényszék elnökének a T-572/11. R. sz., Hassan kontra Tanács ügyben 2012. február 17-én hozott végzése ellen benyújtott
fellebbezés, amely végzésben a Törvényszék elnöke elutasította az ideiglenes intézkedések iránti kérelmet, különösen a Szíriával
szembeni korlátozó intézkedésekről szóló 2011/273/KKBP határozat végrehajtásáról szóló, 2011. augusztus 23-i 2011/515/KKBP
tanácsi végrehajtási határozat (HL L 218., 20. o.) és a szíriai helyzetre tekintettel korlátozó intézkedések meghozataláról
szóló 442/2011/EU rendelet végrehajtásáról szóló, 2011. augusztus 23-i 843/2011/EU tanácsi végrehajtási rendelet (HL L 218.,
1. o.) felperest érintő részében történő végrehajtásának felfüggesztése iránti kérelmet.
Rendelkező rész
1)
A Bíróság elnöke a fellebbezést elutasítja.
2)
A Bíróság elnöke R. Hassant kötelezi a költségek viselésére.